OpenLLM-France/wikimedia huggingface dataset:
# Istor Azerbaidjan

Displegañ a ra ar pennad-mañ istor Azerbaidjan. War daou gevandir en em astenn: Europa hag Azia. Azerbaidjan, a zo ur vro eus Eurazia.
Annezidi gentañ ar pezh a zo hiziv Azerbaidjan e oa albaniz ar C'haokaz, ur bobl kaokazek he yezh. Goude e voe aloubet ar vro gant pobloù niverus, Persed, Romaned, Armeniz, Arabed, Turked, Rused en o zouez.
En IX$^{vet}$ kantved kent Jezuz-Krist e voe dalc'het ar vro gant rouantelezh Mannae a badas betek e stagidigezh gant an impalaeriezh vedat e 616 kent J-K. E 549 kent J-K ez eas d'un darn eus Impalaeriezh an Ac'haemenided. Ar satrapelezhioù Atropaten ha Albania ar C'haokaz a voe savet er XV$^{vet}$ kantved kt J-K. Enderc'hel a raent ar pezh a zo Azerbaidjan ha Dagestan hiziv.
Islam en em skignas buan tre goude an aloudibigezh arab er VII$^{vet}$ kantved hag en VIII$^{vet}$ kantved. Pa ziskaras ar C'halifad Abasid en em furmas un nebeud rouantelezhioù emren, Shirvanshah en o zouez. En XI$^{vet}$ kantved e voe aloubet ar rannvro gant an Durked Seljouk a lakajont o yezh hag o sevenadur war ar vro. En XIII$^{vet}$ kantved hag er XIV$^{vet}$ kantved e voe gwasket Azerbaidjan gant ar Vongoled.
D'un darn eus an impalaeriezh Savafidek ez eas ar vro er XV$^{vet}$ kantved. Dindan kontrol Persia e chomas betek an XVIII$^{vet}$ kantved. E-pad eil hanterenn an XVIII$^{vet}$ kantved ha deroù an XIX$^{vet}$ kantved e savas pennoù lec'hel rouantelezhioù emren, dindan aotrouniezh zamkaniel an dierniezh bersiat Qajar. Ne badjont ket hir, avat. Goude he zrec'h e brezelioù 1804 - 1813 ha 1826 - 1828 e stagas an impalaeriezh rusat ar vro dre feur-skridoù Gulistan e 1813 ha Turkmenchay e 1828.
Goude freuzadur an impalaeriezh rusat e 1918 ez eas Azerbaidjan, asambles gant Jorjia hag Armenia d'un darn eus Republik Demokratel Gevredel Treuzgaokazia. Homañ en em zielfennas buan, avat, hag en em embann dizalc'h a reas Azerbaidjan e Mae 1918. Republik Demokratel Azerbaidjan a vo ar republik vuzulman gentañ er bed met ne badas nemet daou vloavezh. E 1920 e aloubas ar vro al Lu Ruz ha d'un darn eus republik soviedel Treuzgaokazia ez eas e miz Meurzh 1922. Republik Treuzgaokazia a voe disrannet e 1936 etre republikoù soviedel Armenia, Jorjia hag Azerbaidjan.
E 1990 manifestadegoù evit dieubidigezh ar vro a voe gwasket gant al Lu Ruz. He frankiz a adkavas ar vro e 1991, avat, goude freuzadur an Unaniezh Soviedel. E-pad ar bloavezhioù kentañ e dieubidigezh e voe ret da Azerbaidjan da vrezeliñ ouzh ar gouarnamant disrannidigel Nagorno-Karabac'h. N'eo ket diskoulmet ar gudenn desped d'un arsav sinet e 1994. Adalek fin ar brezel e talc'h an armeniz 16% eus tachenn Azerbaidjan ha gant an div vro ez eus kudennoù armerzhel bras hag a repuidi.
Goude ar brezel e arnodas prezidant Heydar Aliyev da welaat armerzh ar vro dre implijout he feadraoù eoul-maenek. War zigresk eo aet an dilabour met kudennoù politikel bras a zo c'hoazh gant ar vro. Goude marv Heydar Aliyev, e 2003, e voe dilennet e vab Ilham Aliyev prezidant. Abeget eo an dilennadeg-se gant an enebouriezh.

## Gwelet ivez

* Azerbaidjan
* RSS Azerbaidjan
# Issé

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Issé zo un anv-lec'h gallek.
* Issé, anv gallek kumun Izeg, e Bro-Naoned
* Issé, c'hoarigan gallek gant André-Cardinal Destouches e 1697
** Issé, anv an nimfenn karet gant an doue Apollon, er c'hoarigan

## Pennad kar

* Izé
# Istolatios

Istolatios, pe Istolatius, a oa tiern Turdetaned kreiz Ledenez Iberia, en IIIde kantved kent JK. Sevel a reas un armead vras, gant Turdetaned, Ibered ha Keltibered, da enebiñ ouzh arme Kartada, kaset gant Hamilcar Barca.
Hervez Diodoros Sikilia e oa Istolatios gant e vreur evel harper. Hennezh a oa Indortes, a renas war-lerc'h Istolatios, nemet diouzh lenn Diodoros ne oa ket ar memes den Indortes hag e vreur.
Pa voe aloubet saonenn ar Guadalquivir gant Hamilcar hag e soudarded , e 220 kent JK, ez eas Istolatios en arbenn dezhañ gant un armead Turdetaned hag Iberi eus ar vro. Met ne oant ket evit doareoù-brezeliñ soudarded Kartada, a vrezelie gant olifanted, ha trec'het e voent. Prizoniet e voe Istolatios hag e vreur, jahinet o-daou ha staget ouzh ur groaz.
Goude se e kemeras tri mil a Durdeteani prizoniet en e arme.
Meneget eo e anv en Notennou diwar-benn ar Gelted koz hag er Sketla Segobrani. E vreur Indortes, a renas war e lerc'h.
# Istanbul

Kêrioù Turkia :
| Istanbul ||
| Proviñs | Istanbul |
| Rannvro | Marmara |
| Kod post | |
| Maer | Ekrem İmamoğlu (2019) |
| Vali (prefed) | Ali Yerlikaya |
| Perzhioù douaroniel ||
| Gorread | ha = km² |
| Hed | 41°00' Norzh |
| Led | 28°58' Reter |
| Uhelder | keitat : |
| Poblañs | 13 854 740 (2012) |
| Stankter | |
| Lec'hienn internet ar gêr | Ti-kêr Istanbul |
Brasañ kêr Turkia eo Istanbul (İstanbul e turkeg, ha Κωνσταντινούπολις e gresianeg a-vremañ), ha, goude bezañ bet ar gêr-benn bolitikel eus an impalaeriezh otoman e-doug pemp kantved, ar gêr-benn armerzhel eo hep mar pa'z eus 13.9 milion a annezidi en he zolpad-kêrioù, hag unan eus kêrioù brasañ ar bed. Ur c'hroashent staliet war zaou ribl strizh-mor ar Bosfor eo, eus ar re treizhet pa weler ur gourhent o vont eus Reter Europa da Su Azia hag un hent-houarn ivez, an daou o vont a-us un tremen war vor gant miliadoù a listri-samm (meur a eoulestr en o zouez) o kas-digas marc'hadourezhioù etre broioù ar Mor du ha broioù ar Mor Kreizdouar ha pelloc'h c'hoazh. Eus ar galleg o trevezañ ar gresianeg εἰς τὴν Πόλι(ν), Eis tin Poli(n), = e tu ar gêr) e teufe anv Istanbul (azazaet d'an turkeg), un anv dibabet gant an impalaer otoman trec'hour, Mehmet II pa aloubas Kergustentin e 1453. Lod a lavar e teufe an anv eus Konstantinopoulis berraet. Koulskoude e veze graet gant Stamboul/Istanbul nemet evit ar gêr gozh. E 1930 e voe astennet an anv d'an tolpad-kêrioù.

## Istor
### Bizantion

Evit an amzerioù a-raok 1453 ez eus da sellet ouzh istor Kergustentin hag hini an impalaeriezh roman ar Reter hag evit ar mareoù turk goude 1453 ouzh ar pennadoù Impalaeriezh otoman ha Turkia.
Bizantion a zo bet diazezet gant trevadennourien c'hresian deuet eus Megara e 667 kent JK, ar re-se konduet gant an tiern Bizas. Dont a ra Bizantion eus "Bizantium", hemañ an anv latin treuzskrivet diouzh ar gresianeg Βυζάντιον. Diwar e saviad dibar e kreskas an armerzh diwar an eskemmoù bras etre ar Balkanoù hag Azia. Ne oa nemet ur porzh bihan a-walc'h war ribl un aber bihan digoret war strizh-mor ar Bosfor, ar C'horn Aour e anv.
Pa oa aet an annezidi war gostezenn Pescennius Niger e reas an danvez impalaer Septim Sever seziz Bizantion e 196 hag e voe distrujet diwar se. Met Septim Sever a lakaas ar geoded da vezañ adsavet hag e teuas ar binvidigezh en-dro.

### Impalaeriezh roman ar Reter

Kompren a reas gallusterioù al lec'h an impalaer roman Kustentin Meur pa zivizas e vije adkempennet ar geoded evit sevel "Roma nevez". Urzhiañ a reas sevel ilizoù, plasennoù, boulouardoù ha lec'hioù foran eus ar re gaerañ. Goude e varv, hag eñ beziet en Iliz an Daouzek Abostol tost da vezioù an dud eus ar santelañ-se, e oa anvet ar gêr nevez Kergustentin (Constantinopolis).
# Istiophorus platypterus

An Istiophorus platypterus a zo ur pesk bras, anvet "voilier de I'Indo-Pacifique", "espadon-voilier" pe "empereur éventail" e galleg.
Gant ar rinkin mako ez eo unan eus ar pesked buanañ.
# Istor Belize

Meur a vil bloaz zo e krogas an Istor e Belize.

## A-raok donedigezh Europiz

Er rannved m'emañ Belize e veve ar bobl vaya. Ganet e voe ar sevenadur maya e ledenez Yucatan, hag alese en em ledas etrezek ar c'hreisteiz, Belize a vremañ, etre ar XVIvet hag ar IVvet kantved kent JK. Gounideien-douar e oa ar Vayaed. Ed-Turki, fav, pebr, kakao a c'hounezent. Dre ma'z ae o sevenadur war ziorren e voe savet ganto tier mein. O matematik hag o steredoniezh a oa pell dirak re ar pobloù all.

## Monumantoù

E Belize e kaver kêrioù maya evel Altun Ha, Caracol, Cahal Pech, Lamanai, Lubaantun, Nim Li Punit, Santa Rita, ha Xunantunich.

## Europiz

Kentañ darempred gant Europiz a voe e 1502, pa verdeas Kristol Goulm a-hed aodoù Belize, hep aochañ avat.

## Pennad kar

* Belize

## Liammoù

* (en) Listenn stadrenerien Belize
# Gerry Adams

Gerry Adams (Gearóid Mac Ádhaimh en iwerzhoneg) a zo ur politikour eus Iwerzhon, ganet d'ar 6 a viz Here 1948 e Béal Feirste, prezidant ar strollad Sinn Féin etre 1983 ha 2018. Dilennet eo bet meur a wech da gannad e Ti ar C'humunioù (Londrez) ma nac'has sezañ ennañ bepred ha kannad eo e Dáil Éireann e Dulenn abaoe 2011. D'an 10 a viz C'hwevrer 2018, e oa kemeret e gador gant Mary Lou McDonald goude un ardfheis (prezegenn ispisial) dreistordinal.

## Oberennoù

* 1982 : Falls Memories
* 1986 : The Politics of Irish Freedom
* 1988 : A Pathway to Peace
* 1990 : Cage Eleven, Brandon Books
* 1991 : Who Fears to Speak...?
* 1992 : The Street and Other Stories, Brandon Books
* 1995 : Free Ireland: Towards a Lasting Peace
* 1996 : Before the Dawn, Brandon Books
* 2001 : An Irish Journal, Brandon Books
* 2003 : Hope and History, Brandon Books
* 2005 : A Farther Shore, Random House
* 2007 : An Irish Eye, Brandon Books
* 2016 : My Little Book of Tweets, Mercier Press

## Notenn

* ↑ Troet eo bet al levr-mañ en iwerzhoneg, gant Eoghan Mac Cormaic : An tSráid agus Scéalta Eile, 1997

## Liammoù diavaez

a vo kavet e Wikimedia Commons.
* (en) E bajenn war lec'hienn Sinn Féin
# Gers

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gers (e galleg evel en okitaneg) zo :
* ur stêr eus kreisteiz Bro-C'hall, adstêr d'ar Garona,
* abaoe 1790, ar Gers, un departamant gall, e kreisteiz Bro-C'hall.
Auch eo ar pennlec'h anezhañ.
# Gers (departamant)

Gers :
| Anv okitanek | Gers |
| Anv gallek (ofisiel) | Gers |
| Bro | Okitania |
| Melestradurezh ||
| Riez | Frañs |
| Rannvro | Okitania |
| Pennlec'h (prefeti) | Aush |
| Isprefetioù | Condom Miranda |
| Prezidant ar c'huzul-departamant | Philippe Martin (PS) |
| Prefed | Catherine Séguin |
| Kod EBSSA | 32 |
| Kod ISO 3166-2 | FR-32 |
| Kod Eurostat NUTS-3 | FR624 |
| Poblañsouriezh ||
| Poblañs | 191 819 ann. (2020) |
| Stankter | 31 ann./km² |
| Douaroniezh ||
| Kenurzhiennoù | 43° 43′ 57″ Norzh 0° 36′ 12″ Reter / 43.7325, 0.60333 |
| Gorread | 6 257 km² |
| Adrannoù ||
| Arondisamantoù | 3 |
| Pastelloù-bro | 2 |
| Kantonioù | 17 |
| Etrekumuniezhioù | 15 |
| Kumunioù | 462 |
| kemmañ |
Gers (galleg, distaget [ʒɛʁs] pe [ʒɛːʁ]; hag okitaneg) a zo un departamant gall, eus Okitania, e mervent Bro-C'hall, er rannvro Okitania, treuzet gant ar stêr Gers, adstêr d'ar Garona, ha dezhañ an niverenn 32 hervez urzh an departamantoù gall. Auch eo ar pennlec'h anezhañ.

## Istor

Krouet e voe an departamant e-pad an Dispac'h gall, d'ar 4 a viz Meurzh 1790, hag anvet e voe neuze "Armagnac" e koun ur broviñs kozh eus Gwaskogn.
E 1808 e voe adanvet "Gers", diwar anv unan eus adstêrioù ar Garona, hervez ar boaz gall da envel an departamantoù hervez ar stêrioù.

## Arondisamantoù ar Gers

Tri arondisamant zo en departamant:
* Aush
* Condom
* Miranda

## Liammoù diavaez

a vo kavet e Wikimedia Commons.
* Lec'hienn Kuzul departamant ar Gers
* Lec'hienn ar stad c'hall er Gers
* Lec'hienn Kengor-departamant an touristerezh hag an dudi er Gers

## Daveoù ha notennoù

* ↑ Roadennoù ofisiel e lec'hienn an EBSSA
# Gerre de' Caprioli

Gerre de' Caprioli a zo ur gumun eus Italia, e proviñs Cremona, e rannvro Lombardia.
# Gerrit Rietveld

Gerrit Thomas Rietveld (24 a viz Even 1888 en Utrecht – 25 a viz Even 1964 en Utrecht) a oa un dizagnour arrebeuri hag un arkitektour izelvroat bet ezel eus De Stijl. Div oberenn savet gantañ a zo brudet : e gador ruz ha glas (1917), ha Ti Rietveld Schröder, hag a zo war roll Glad bedel UNESCO abaoe 2000.
E 1917 ec'h ijinas Rietveld e gador ruz ha glas. E 1918 e savas e embregrezh sevel arrebeuri, ha diwar levezon 'De Stijl' e tivizas cheñch livioù e gador. E 1919 e voe degemeret e De Stijl hag e teuas da vezañ arkitektour. E 1924 e tresas e savadur kentañ, Ti Rietveld Schröder, dre genlabourat gant Truus Schröder-Schräder hag a oa perc'henn an ti. E Prins Hendriklaan, 50 en Utrecht emañ an ti.
E 1928 e pellaas Rietveld diouzh 'De Stijl' hag e tostaas ouzh ul luskad arkitektouriezh all anvet Nieuwe Zakelijkheid pe Nieuwe Bouwen. Er memes bloavezh ec'h emezelas e Kendalc'hioù etrevroadel ar arkitektouriezh vodern. E 1934 ec'h ijinas ar gador "Zig-Zag" hag e stagas gant steuñv Mirdi van Gogh (Amsterdam) hag a voe echuet goude e varv. Kantadoù a diez a dresas, al lodenn vrasañ anezho en Utrecht.

## Liammoù diavaez

a vo kavet e Wikimedia Commons.
* Rietveld ev lec'hienn Centraal Museum Utrecht
* www.ModernFurnitureClassics.com Buhez Rietveld
* Great Buildings Online
# Gerrit Theodoor Rotman

Gerrit Theodoor Rotman (Groningen, 31 Genver 1893 – Den Haag, 23 Here 1944) a oa ur saver bannoù-treset, pe kentoc'h istorioù skeudennaouet, eus an Izelvroioù.
Unan eus kentañ saverien bannoù-treset an Izelvroioù eo Gerrit Rotman. E-touez e oberennoù brudetañ emañ Mijnheer Pimpelmans.
Goude studioù arzoù-kaer e Rotterdam ha Den Haag en em lakaas da labourat evel kelenner. Adalek 1921 en em ouestlas penn-da-benn d'an tresañ, diwar ali an treser Johan Braakensiek.
E oberenn gentañ e voe Snuffelgraag en Knagelijntje, hag a gonte troioù-kaer div logodenn, breur ha c'hoar, skrivet gant Arie Pleysier ha skeudennet gantañ. Embannet e voe e 1924 er gazetenn sokialour Voorwaarts. Paouez a reas Rotman da genlabourat gant Voorwaarts e 1927 avat, ha kendalc'het e voe gant istorioù Snuffelgraag en Knagelijntje gant Albert Funke Küpper.
Goude-se e labouras Rotman evit kazetennoù embannadurioù kristen Het Kwartet. Meur a oberenn a savas neuze, en o zouez Mijnheer Pimpelmans, an hini brudetañ, ha kenderc'hel a reas gant awen Snuffelgraag en Knagelijntje, met gant un titl all, Piepneus en Bibbersnoet. E-touez e oberennoù all e c'haller menegiñ Prinsesje Sterremuur, hag a voe troet e brezhoneg.
Paouez a reas Rotman da labourat e deroù an Eil Brezel-bed, heuget gant ar renad nazi. Ha mervel a reas e 1944.
Goude ar brezel e voe adembannet e oberennoù e meur a gazetenn.
Meur a hini eus e levrioù zo bet troet e yezhoù all, galleg, alamaneg, frizeg, islandeg, iwerzhoneg... ha brezhoneg.

## E brezhoneg

* Nijadenn an aotrou Skañvig, troet gant Youenn Drezen, Gwalarn, 1929
* Priñsezig an dour, troet diwar Prinsesje Sterremuur gant Youenn Drezen ha Roparz Hemon, Gwalarn, 1927
* Priñsezig en deur, embannadur gwenedek gant Loeiz Herrieu, Gwalarn, 1928

## Liammoù diavaez

* issuu.com
* lambiek.net
# Gerrots

Kumunioù Bro-C'hall :
| Anv | Gerrots |
| Skoed | |
| Lec'hiadur Gerrots en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Arondisamant Lisieux |
| Etrekumuniezh | Communauté de communes de Cambremer |
| Kanton | Cambremer |
| Kod INSEE | 14300 |
| Kod post | 14430 |
| Maer | Sylvie Pesnel |
| Amzer-gefridi | 2008-2014 |
| Gorread | 3,48 km² |
| Led | 49° 11' 37" Norzh |
| Hed | 00° 00' 14" Kornôg |
| Uhelder kreiz | 32 m |
| Uhelder bihanañ | 16 m |
| Uhelder brasañ | 123 m |
| Poblañs hep kontoù doubl | 55 (2009) |
| Stankter | 16 a./km² |
| Lec'hienn ar gumun | |
Gerrots a zo ur gêriadenn hag ur gumun eus departamant Calvados e Bro-C'hall.

## Monumantoù ha traoù heverk

* Moudenn-gastell La Cour de Domaines,.
* Maner La Cour Gasnel.
* Iliz katolik Sant Varzhin, XI$^{vet}$ kantved, adkempennet

## Emdroadur ar boblañs 1962-2009

Niver a annezidi

## Melestradurezh

* N'eus ti-kêr ebet er gumun, graet e vez gant ti ar maer.
Roll maered ar gumun :
| Mare | Mare | Anv | Strollad | Karg |
| Meurzh 2008 | → bremañ | Sylvie Pesnel | digostezenn | Sekretourez er velestradurezh |
| 1959 | Meurzh 2008 | Jean Montais | digostezenn | Labourer-douar |
| N'eo ket anavezet c'hoazh an holl fedoù. |||||

## Notennoù ha dave

* ↑ Diellaoueg Mérimée, PA00111362
* ↑ Clochers de France
* ↑ EBSSA
# Gerry Rafferty

Gerry Rafferty, bet ganet Gerald Rafferty d'ar 16 a viz Ebrel 1947 e Pàislig (Siorrachd Rinn Friù, Bro-Skos) hag aet da Anaon d'ar 4 a viz Genver 2011 e Stroud (Gloucestershire, Bro-Saoz), a oa ur c'haner-sonaozer skos.
A-viskoazh e chomo liammet e anv ouzh ar ganaouenn Baker Street, deuet er-maez d'an 3 a viz C'hwevrer 1978.

## Liamm diavaez

* Baker Street gant Gerry Rafferty
# Far Cry

Far Cry a zo ur c'hoari video tenn kentañ sell sevenet gant ar studio c'hoarioù video alaman Crytek hag embannet gant Ubisoft Montreal d'an 23 a viz Meurzh 2004 war ar sistem Microsoft Windows. Ar c'hoari gentañ a vezo en heuliad Far Cry, gwerzhet e vezo 730 000 gopeinn eus ar c'hoari e pevar miz.
Ar burutellañ eus ar c'hoari a zo bet mat. Adal ar c'hoari-se e vezo savet un heuliad, lod c'hoarioù o c'hoarvezout goude lod all a-raok istor ar c'hoari gentañ.

## Istor

Jack Carver en deus savet un embregerezh gwelladenniñ morioù su ar Meurvor Habask. Paeet eo bet gant ur vaouez anvet Valerie Constantine evit kas anezhi etrezek un enezenn kollet e-kostez Mikronezia.
# Far Cry 4

Far Cry 4 zo ur c'hoari video tenn kentañ sell. Ar pevare lodenn eo en heuliad c'hoarioù video Far Cry. Ar wech-mañ eo staliet an istor en Himalaya, un den yaouank anvet Ajay Gahle a zo aet betek eno evit lakaat ludu e mamm e Lakshmana harzet eo gant tud fallakr. Adkavet e vez war savennoù lies evel Xbox One, PS4, XBOX 360, PS3.

## Krouidigezh ar c'hoari

Krouet e oa bet ar c'hoari Far Cry 4 gant Ubisoft d'an 18 a viz Du 2014. Berzh-mat a oa dija gant an heuliad c'hoarioù ha teir lodenn a oa bet embannet en e a-raok. Krouerien ar c'hoari a oa bet savet dija eno ar soñj da lec'hiañ ur c'hoari en Himalaya get oberezhioù evel ar chase, dieubin al lec'hioù-difenn en a-raok, distrujañ kreñvlec'hioù. Kement-se a gaver dija er c'horioù all en heuliad (Far Cry, Far Cry 2, Far Cry 3).

## Uplay

Ar savenn Uplay a servij evit c'hoari gant ho kamalded doare kenlabour.

## Damheñvel ouzh Far Cry 3

Burutelladennoù a zo savet ur wech embannet Far Cry 4 o tisklêriañ e oa damheñvel betek-re ouzh Far Cry 3. Evit lod ne oa bet graet nemet adkemer ar c'hoari en a-raok ha kemmet an endroioù.

## Heuliad

Far Cry 5 a zeuio er-maez d'ar 26 a viz Mae 2018 war Microsoft Windows, PS4 hag Xbox.
# Fara Filiorum Petri

Fara Filiorum Petri a zo ur gumun eus proviñs Chieti en Abruzzo, en Italia.
# Fara Gera d'Adda

Fara Gera d'Adda zo ur gumun eus Italia, e proviñs Bergamo, e rannvro Lombardia.
# Fara Olivana con Sola

Fara Olivana con Sola zo ur gumun eus Italia, e proviñs Bergamo, e rannvro Lombardia.
# Far Cry (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Far Cry a c'hall bezañ evit :

## C'hoarioù video

Heuliad c'hoarioù video Far Cry:
* Far Cry
* Far Cry 2
* Far Cry 3
* Far Cry 4
* Far Cry Primal

## Film

* Far Cry gant Uwe Boll embannet er bloavezh 2008

## Sonerezh

* A Far Cry laz-seniñ eus Boston
# Fara

Fara (Fair Isle e saozneg) zo un enezenn e hanternoz Bro-Skos, etre an enezegi Shetland hag Orkney. Brudet eo al lec'h abalamour d' an evned hag an doare d'ober stamm.
# Far Cry 5

Far Cry 5 berraet en FC5, zo ur c'hoari video gwezh-avantur ha first-person shooter sevenet gant Ubisoft Montreal hag Ubisoft Toronto hag embannet gant Ubisoft war ar savennoù Microsoft Windows, PlayStation 4 hag Xbox One. Pempvet c'hoari an heuliad c'hoarioù video Far Cry eo. Embannet eo bet d'ar 27 a viz Meurzh 2018.
Ar c'hoari a dremen en ur gêr ijinet, Hope County er Montana. Ur penn relijiel helavar Joseph Seed hag e gredourien eus Eden's Gate o deus kroget gant lakaat e-plas un diktatouriezh war an tiriad. An istor a vez hini un dudenn dianav bes-sheriff, a vez tapet en Hope County hag a sikouro ar rezistañs a-enep an diktatouriezh relijiel Eden's Gate.

## Doare c'hoari

Evel c'hoarioù all an heuliad c'hoarioù video Far Cry, Far Cry 5 zo ur c'hoari video gwezh-avantur ha first-person shooter en ur bed dieub. An tu a zo d'ar c'hoarier da vont e lec'h ma fell dezhañ, war-droad pe en ur implij karbedoù lies. Cheñchamant a zo e-keñver ar c'hoarioù all eus an heuliad dre an dudenn. Ar wech-mañ n'eo ket un dudenn rak krouet. Ar c'hoarier a sav un dudenn gant an tresoù a-fell dezhañ reiñ. Ar c'hoarier a c'hell implij armoù lies evit stourm a-enep e enebourien lies. Pouez a zo bet lakaet war ar stourm dorn-ha-dorn gant armoù dorn lies evel kontilli pe objedoù da zastum. E Far Cry 5 e vez ur sistem nevez evit ar bolodoù tennet hag a gouezh hervez hirder an hent graet ganto evit bezañ gwiroc'h.
# Fara Novarese

Fara Novarese zo ur gumun en Italia, e proviñs Novara, e Piemonte.
# Jadraque

Jadraque zo ur gumun e Spagn, e proviñs Guadalajara, e Kastilha-La Mancha, e saonenn ar stêr Henares. Kontañ a raed 1393 a dud enni e 2022.

## Istor

Eus an anv arabek "Xadraq" e teu Jadraque.
En hanterenn gentañ ar XV$^{vet}$ kantved e savas brezel etre Kastilha hag Aragon dindan ar rouaned Juan II Kastilha hag e genderv Alfonso V Aragon. O tostaat ouzh Jadraque e oa an div arme, emgann a oa da vezañ, met ne voe ket a-drugarez da María Aragón, pried Juan II ha c'hoar Alfonso V.
D'an 23 a viz Kerzu 1714 e tegouezhas Isabel de Farnesio en Jadraque, pa oa da zimeziñ en deiz war-lerc'h d'ar roue Felipe V, da vezañ e eil pried. Eno edo ar briñsez Marie-Anne de La Trémoille, a oa bet itron a enor gant pried kentañ ar roue, María Luisa Gabriela de Saboya, he devoa levezon vras war ar roue, e kenemglev gant ar roue gall Loeiz XIV. En emgav-se e c'houlennas groñs Isabel de Farnesio, ma vije kaset ar briñsez c'hall kuit eus Spagn kenkent, hep mont war he c'hiz da gemer tra ebet e Madrid. Ha graet e voe hervez he c'hoant.

## Pennadoù kar

Lec'hioù:
* La Olmeda de Jadraque
* Las Navas de Jadraque
* Pálmaces de Jadraque
* Pinilla de Jadraque
* Torremocha de Jadraque
* Viana de Jadraque
* Villares de Jadraque
* Zarzuela de Jadraque